Recordiau Anhrefn

Label recordio oedd** Recordiau Anhrefn** a sefydlwyd yn 1983 gan Rhys Mwyn.

Roedd y label wedi ei leoli ym mhentref bychan Llanfair Caereinion yng nghanolbarth Cymru, cyn i Rhys a'i frawd Sion Sebon symud i Fangor, pwrpas gwreiddiol y label oedd rhyddhau recordiau eu grŵp eu hunain, Yr Anhrefn ond fe aeth ymlaen i ryddhau recordiau gan grwpiau Cymraeg arall yn cynnwys sylw cynnar i enwau dylanwadol fel Datblygu, Fflaps a Llwybr Llaethog.

Yr ail record ar y label oedd casgliad amlgyfrannog o'r enw 'Cam o’r Tywyllwch' a ryddhawyd yn 1985. Daeth i sylw ehangach ar ôl i John Peel chwarae traciau oddi ar yr albwm ar ei sioe ar BBC Radio One. Roedd yr albwm yn cynnwys trac gan Machlud (gyda Gruff Rhys ifanc iawn a fyddai'n mynd ymlaen i ffurfio'r Super Furry Animals) a'r Cyrff (fe fyddai dau aelod yn mynd ymlaen i ffurfio Catatonia).

Er mai dim ond llond llaw o recordiau a ryddhaodd y label rhwng 1983 a'i ddiddymiad yn 1990, roedd y label yn darparu cerddoriaeth amgen a chwyldroadol i gymharu â'r sîn gerddoriaeth geidwadol iawn yng Nghymru ar y pryd. Mae rhai yn dweud ei fod yn rhan o fudiad a ddatblygodd sylfaen ar gyfer ehangu cerddoriaeth Gymraeg i weddill y byd gan arwain at lwyddiant sylweddol 'Cool Cymru' yn y 1990au, wedi ei arwain gan Super Furry Animals, Catatonia a Gorky's Zygotic Mynci.

Yn 2007 fe atgyfododd Rhys Mwyn y label o'i swyddfa yn y Galeri, Caernarfon, a dechreuodd ryddhau recordiau gan artistiaid fel Beastellabeast a Patrick Jones.

## Disgyddiaeth 
* ANHREFN 01 – **ANHREFN** – Dim Heddwch (Sengl 7″ 1984)  
* ANHREFN 02 – **VARIOUS** – Cam o’r Tywyllwch (LP amlgyfrannog 1985)   
* ANHREFN 03 – **Y CYRFF** – Yr Haint (Sengl 7″ 1985)  
* ANHREFN 04 – **VARIOUS** – Gadael Yr 20g (LP amlgyfrannog 1986)  
* ANHREFN 05 – **TYNAL TYWYLL** – (7″ EP 1986)  
* ANHREFN 06 – **VARIOUS** – Galwad Ar Holl Filwyr Byffalo Cymru (7″ EP 1986)  
* ANHREFN 07 – **TYNAL TYWYLL** – ’73 Heb Flares/Rhwyma Fi (7″ 1986)  
* ANHREFN 08 – **DATBLYGU** – Hwgr-Grawth-Og (7″ EP 1986) 
* ANHREFN 09 – **LLWYBR LLAETHOG** – Dull Di-Drais (7″ EP / caset) 1986  
* ANHREFN 10 – **VARIOUS** – Mindless Slaughter (LP 1987)  
* ANHREFN 11 – **LLWYBR LLAETHOG** – Tour De France ’87 / Yo! (7″) 1987  
* ANHREFN 12 – **FFLAPS** – Fflaps (7″ EP 1987)  
* ANHREFN 13 – **HEB CARIAD** – Caneuon o’r De EP (7″ feinyl gwyn) 1987  
* ANHREFN 14 – **DATBLYGU** – Wyau (LP 1988)  
* ANHREFN 15 – **ANHREFN** – Be Nesa 89 (Sengl 7″ 1988)  
* ANHREFN 16 – **JEB LOY NICHOLS** – Days Are Mighty (CD 2007)  
* ANHREFN 17 – **DEVINE & GRIFFITHS** – Wheels Get To Heaven (CD 2007)  
* ANHREFN 18 – **CAYO EVANS** – Marching Songs of The Free Wales Army (CD 2008)  
* ANHREFN 19 –  (anhysbys)
* ANHREFN 20 – **WARRIOR CHARGE** – No Foundation No House (CD 2008)  
* ANHREFN 21 – **KERIEVA** – Kerieva (CD 2008)  
* ANHREFN 22 – **PATRICK JONES –** Tongues For a Stammering Time (CD 29 Mai 2009)  
* ANHREFN 23 – **FELLOW TRAVELLERS** – No Easy Way (lawrlwythiad yn unig 2009)  
* ANHREFN 24 – **FELLOW TRAVELLERS** – Just a Visitor (lawrlwythiad yn unig 2009)  
* ANHREFN 25 – **BEASTELLABEAST** – Beastiality (CD 2009)  
* ANHREFN 26 – **BEASTELLABEAST** – Stars and Wrong ‘uns (CD 2009)  
* ANHREFN 27 – **ELIN MANAHAN THOMAS** – Papa Haydn (CD 2009)  
* ANHREFN 28 – **DUKES JETTY** – Fine and Dandy (CD Mai 2009)  
* ANHREFN 29 – **DUKES JETTY** – Oh Girl (Sengl lawrlwythiad 17 Awst 2009)  
* ANHREFN 30 – **SNOWDON LILY COLLECTIVE** (CD Ebrill 2010)  
* ANHREFN 31 – **PLYGAIN** - Never Mind The Bollocks Here's The Plygain (CD 2010)  
* ANHREFN 32 **– STELLA CHIWESHE** (CD 2010)  
* ANHREFN 33 – **JAMES J TURNER** – Gone Away (LP lawrlwythiad 23 Tachwedd 2010)

## Cyfeiriadau 
## Dolenni allanol 
* Mwy o wybodaeth (gwefan Link2Wales) 
* Gwefan Rhys Mwyn  

Categori:Labeli recordio Cymreig
Categori:Cwmnïau a sefydlwyd ym 1983